נהנים מהחופים
חופי הים הם מהנכסים הטבעיים המרכזיים של עמק חפר.
המצוק היפהפה בצוקי ים, נעורים ובית ינאי, המפרצונים והבריכות הטבעיות במכמורת וחופי החול רחבי הידיים בכל הרצועה מספקים הנאה רבה לתושבי העמק - ולרבים המגיעים אליהם מכל רחבי הארץ.
רצועת החוף בעמק חפר מתפרשת על פני כשמונה וחצי ק"מ, כארבעה וחצי מהם חופים מוסדרים. המועצה מפקחת ופועלת בכלל החופים, המוסדרים והלא-מוסדרים, על מנת לשמור עליהם נקיים, מסודרים, בטוחים ונעימים.
לפירוט חופי הרחצה בעמק חפר לחצו כאן
במהלך שנת 2015 הקים ראש המועצה רני אידן ועדה ציבורית שנתבקשה לגבש המלצות לקראת הפעלת החופים בעונה הבאה. המלצות הוועדה אושרו ע"י הנהלת המועצה ומליאתה.
לקריאת סיכום ביניים של החלטות ועדת חופים לחצו כאן
בעקבות זאת, עם פתיחת עונת הרחצה 2016, המועצה הגבירה את הפיקוח על חופי הים. באמצע השבוע פועל, באופן יומיומי, פקח מטעם המועצה המסייר בין החופים. בסופי השבוע הפיקוח מתוגבר - עם שני פקחים המלווים בשוטרים. בנוסף, לוכד כלבים משוטטים יפעל בסופי השבוע בחופי הים.
פקחי המועצה שומרים על הסדר ציבורי בחופים בנושאים הבאים:
ים נקי - אכיפה מול מזהמים
ים שקט - מניעת מפגעי רעש
הדרך אל הים – ניקוי צדי הכבישים ודרכי הגישה לחופי הים
חול זהוב ללא לכלוך - ניקוי החופים ופינוי הפסולת בחופים הלא-מוסדרים (החופים המוסדרים מנוקים על ידי הזכיינים ובפיקוח המועצה)
שמירה על המתרחצים - בפני סוסים, טרקטורונים או כל כלי רכב אחרים
שימוש חופשי בחופי הים על ידי כלל האזרחים - פירוק "זולות" ו"התנחלויות" אחרות
שמירה על בטיחות ילדינו וכלל הקייטנים - אכיפת האיסור על שהיית כלבים בחופי הים
לא הולכים על גחלים - אכיפת איסור הדלקת אש
גישה חופשית – בצירי התנועה לחופי הים מתבצעת אכיפה מוגברת של חוקי החנייה על מנת להבטיח תנועה חופשית ואת איכות חייהם של התושבים המתגוררים ביישובים הסמוכים לחופי הים; זאת על ידי מתן דוחות וגרירת רכבים במקרים של חנייה אסורה